บาทเปิด 31.91/94 แนวโน้มแข็งค่า
เงินบาทเปิดตลาดหลุด 32 มาที่ 31.91/94 แนวโน้มแข็งค่าตามภูมิภาค รับเม็ดเงินไหลเข้าตลาดหุ้น-พันธบัตร
7 ม.ค. 2562

เงินบาทเปิดตลาดหลุด 32 มาที่ 31.91/94 แนวโน้มแข็งค่าตามภูมิภาค รับเม็ดเงินไหลเข้าตลาดหุ้น-พันธบัตร
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.91/94 บาท/ดอลลาร์ แข็งค่าจากช่วงเย็นวันศุกรี่ที่ปิดตลาดที่ระดับ 32.08/10 บาท/ดอลลาร์
โดยเช้านี้เงินบาทเปิดตลาดแข็งค่าหลุดระดับ 32 บาท/ดอลลาร์ไปแล้ว และถือว่าเป็นการแข็งค่าสุดในรอบ 7 เดือน นับตั้งแต่ 6 มิ.ย.61 ปัจจัยที่ทำให้เงินบาทแข็งค่าในช่วงนี้มาจาก inflow เป็นสำคัญ ซึ่งเข้ามาทั้งในตลาดหุ้นและตลาดพันธบัตร เนื่องจากนักลงทุนต่างชาติมองว่าเป็น safe heaven
ขณะที่เงินบาทปรับตัวแข็งค่าเมื่อเทียบกับดอลลาร์สหรัฐ สอดคล้องกับทิศทางของค่าเงินสกุลอื่นๆ ในตลาดเกิดใหม่ และตลาดในภูมิภาค
"ตอนนี้ดอลลาร์สหรัฐไม่ค่อยดี หุ้นทั่วโลกก็ลดลง trend มันไม่มีที่ไป มุมมองต่างประเทศมองว่าบ้านเราเป็น safe heaven จึงทำให้ช่วงนี้มี flow เข้ามามาก ทั้งในตลาดหุ้นและตลาดพันธบัตร ช่วงนี้บาทจึงแข็งค่าไปมาก และยังมีแนวโน้มแข็งค่าต่อ" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 31.80-32.00 บาท/ดอลลาร์